Еиуеиԥшым ахҭысқәа аҭыԥ рыман ареспубликаҿы ԥхынгәы 13-19 рзы. Урҭ аинформациатә маҵзура Sputnik Аԥсны есымчыбжьатәи ахҳәааҿы.
Сариа Кәарцхьиаԥҳа, Sputnik
Ԥхынгәы 15 рзы Аԥсны ахада Аслан Бжьаниа Аԥсни Урыстәылеи рҳәаа ахысразы иҟаз аԥкрақәа рыҿҳәара днахеит ԥхынгәы 21 рҟынӡа. Аԥсуа ган аԥкрақәа наҟ-наҟ рахыхразы ажәадгалақәа азнархиеит.
Убри аан Гәдоуҭатәи ахәышәтәырҭаҟынтәи илырҩааит акоронавирустә инфекциа змаз аҵыхәтәантәи апациентцәа. Иахьазы Аԥсны иахьаҵанакуа COVID-19 аӡәгьы имам.
Ииасыз амчыбжь азы акадртә еиҭакрақәа мҩаԥган.
Даур Ақаҩба Аԥсны адәныҟатәи аусқәа рминистрс иҟаҵаразы аусԥҟа инапы аҵаиҩит Аԥсны ахада Аслан Бжьаниа. Ақаҩба абри аҭыԥ аҿы аус иуеит 2016 шықәса раахыс. Абас ала, Аминистрцәа Реилазаара шьақәырӷәӷәоуп.
Аԥсны Аиҳабыра реилазаареи аминистррақәа реиҳабцәа рнысымҩеи шәахәаԥш Sputnik аинфографикаҿы.
Иара убасгьы иҟан акадртә еиҭакрақәа:
Аушьҭырҭатә ҭыԥ "Егры" ала еиҿкаан аамҭала Қырҭтәыла иҟаз ҳтәылауаа рзы агуманитартә коридор.
Уи рхы иадырхәеит 1200-ҩык рҟынӡа ҳуааԥсыра.
Аушьҭырҭатә ҭыԥ "Егры" ала еиҿкааз агуманитартә коридор ала ихынҳәыз 133-ҩык Аԥсны атәылауаҩшәҟәы рыман, анхараз азин – 813-ҩык, аилыркаага "аформа № 9" – 148-ҩык, зықәра намӡац – 175-ҩык.
Аушьҭырҭатә ҭыԥ аҿы игылан Аԥсны АҶА, Аԥсны ААР, Аԥсны асанитар-епидемиологиатә маҵзура аусзуҩцәа.
Амҽыша, ԥхынгәы 12 рзы Аԥсны имҩаԥысит атәыла Апарламент аҟны иҭацәыз амандатқәа ԥшьба рахь аиҭалхрақәа.
Аихшьалақәа инарықәыршәаны:
Аиҭалхрақәа азгәаҭоуп Бзыԥтәи алхырҭатә ҭыԥ хада №10 аҿы, Ҭемыр Беиеи Ҭамаз Леибеи кандидатс иахьықәгылаз. Рҩыџьагьы иазхоз абжьқәа рмоуит.
Алхратә комиссиа хада аиҭалхрақәа ррыцхә цәыббра 13 ҳәа ишьақәнаргылеит.
Аԥсны Жәлар Реизарахь алхрақәа мҩаԥысит ԥхынгәы 12 рзы иҭацәыз амандатқәа ԥшьба рахь - атәыла ахадас иалырхыз Аслан Бжьаниа, аԥыза-министрс иҟарҵаз Александр Анқәаб, Аҩнуҵҟатәи аусқәа рминистрс иҟарҵаз Дмитри Дбар, Гагра араион ахадас иҟарҵаз Иури Хагәышь рҭыԥқәа рахь.
Аҟәатәи ақалақьтә ӡбарҭаҿы аусеилыргара иалагеит Омар Мерцхәылаа иӷьычра далахәуп ҳәа агәызҩара ззыҟаз Анзор Ҭарба иԥсра аганахьала.
Аԥсны атәылауаҩ Анзор Ҭарба, 1969 шықәса рзы ииз, ԥхынгәы 11, 2019 шықәса рзы иԥсҭазаара далҵит абахҭаҿ.
Абри аус аганахьала фигурантс иҟоуп: Аԥсны ААР аусзуҩцәа Бадри Џьыкырба, Аслан Ҷедиа, Адгәыр Аутлев, Витали Кулов. Аусҭҵаара аверсиала дара рнапынҵақәа инархыҳәҳәаны амч ахархәара арҭеит.
Роспотребнадзор ахаҭарнакцәа Аԥсны Аҳәынҭқаррахь иааны аҭыԥ аҿы амониторинг еицымҩаԥгазарц азы заанаҵтәи аилацәажәара алыршоуп.
Аԥсны Адәныҟатәи аусқәа рминистр Даур Ақаҩба Урыстәылаҟа иусутә ныҟәараан Роспотребнадзор анапхгаҩы Анна Попова дылԥылеит.
Даур Ақаҩбеи Анна Поповеи реиԥылараан аҳәаанырцәынтәи аинфекциа аламгаларазы имҩаԥырго ауснагӡатәқәеи ԥхьаҟатәи ршьаҿақәеи ирылацәажәан, иара убасгьы аԥкрақәа раԥыхразы иахәҭоу асанитар-епидемиологиатә уснагӡатәқәа рыӡбахә ҳәан, Роспотребнадзор ԥхьаҟагьы аԥсуа ган абжьгаратәи аматериал-техникатәи цхыраара аҭара ишазыхиоу, акоронавирустә инфекциа адиагностиказы атест-системақәеи ареагентқәеи раагара шымҩаԥнаго азгәаҭан.
Ииасыз амчыбжь азы Аԥсны ихыркәшахеит Урыстәылеи Аԥсни рыруаа реицҽазыҟаҵарақәа.
Мҽхакыҭбаалатәи аҽазыҟаҵаратә уснагӡатәқәа мҩаԥысуан аполигонқәа Нагвалоуи Ҵабали. Иара убасгьы аҽазыҟаҵарақәа ирыцҵан Амшын еиқәа аԥшаҳәаҿы. Амотохысцәеи аҳауаҽацәыхьчаратә ҟәшақәеи, аԥшыхәцәеи, артиллеристцәеи ахыхьчаратәи ажәыларатәи усқәа аус рыдырулеит. Иааидкыланы аҵара-ҽазыҟаҵарақәа ирылахәуп 3 нызқьҩык аруааи 300 ак арратә техникеи.
Аԥсны ахада, Аԥсны арбџьармчқәа рыдҵаҟаҵаҩ хада Аслан Бжьаниа аполигон Ҵабал имҩаԥысуаз Урыстәылеи Аԥсни рыруаа рҽазыҟаҵарақәа дырҭааит, иибазгьы агәахәара инаҭеит.
Ԥхынгәы 17 рзы Урыстәыла ахада Владимир Путин иаалырҟьаны адҵа ҟаиҵеит Аладатәии Мраҭашәаратәии арратә округқәа разыҟаҵашьа гәаҭазарц.
Ари ауснагӡатә иалахәын х-нызқьҩык рҟынӡа Аладатәи арратә округ аррамаҵзурауаа.
Апресс-конференциа иалахәхоит:
Амассатә-информациатә хархәагақәа рхаҭарнакцәа ааҳаԥхьоит апресс–конференциахь (аҭыӡҭыԥ: ақ. Аҟәа, Пушкин имҩ. 16, абизнес-центр "Гәдоу Плаза", 5-тәи аихагыла).
Аккредитациа ҟалоит абри аҭел ала: +7(940) 926 00 00
Азыҳәа анашьҭразы аелектронтә ҭыӡҭыԥ: info.abk@sputniknews.com
Иара убасгьы шәара ишәылшоит апресс-конференциа алахәылацәа зинтерес шәымоу азҵаарақәа рышәҭарц Sputnik Аԥсны асоциалтә ҳа Facebook аҿтәи адаҟьаҿы мамзаргьы аелектронтә ԥошьҭахь инашьҭны: info.abk@sputniknews.com
Аԥсны ахада ауааԥсыра акоронавирус рацәыхьчаразы акоординациатә штаб аӡбара шьаҭас иаҭаны аусԥҟа инапы аҵаиҩит. Уаҟа иазгәаҭоуп жьҭаара 5 инаркны массала аспорттә, агәмырҿыӷьратә, ацәыргақәҵатә уснагӡатәқәа ахыбрақәа рыҩнуҵҟа рымҩаԥгара мап ацәкра уҳәа убас. Иара уи адагьы, агәабзиарахьчара аминистрра жьҭаара 15 рҟынӡа анапы ианҵоуп Аԥсны, Аҟәа ақалақьи араионқәеи иахьрыҵанакуа иҟоу амедицинатә усҳәарҭақәа рҟны авирус змоу ахаҿқәа рнагарҭа ҭыԥқәа разырхиара.
"Ари ачымазара зыхьуа ҳзаанагоит, урҭ ҳрыхәаԥшуеит нас ишахәҭоу аҭыԥ иқәаҳҵоит, шьоукы аҩныҟа, шьоукы – Гәдоуҭаҟа, аха уи анализқәа рҭак анҳаулак ашьҭахь. Ахәышәтәырҭа атерапиа аҟәшаҿы архиара ҳаҿуп 40-ҩык рҭыԥ ари ачымазара зыхьуа рышьҭаҵаразы, аха макьана хаз аҟәша аашәырты ҳәа адҵа ҳмоуӡац. Иахьазы дҵас иҳамоу: ачымазаҩцәа ашоура змоу, Агәыӡера рыдкылара, нас ишахәҭоу аус рыдулароуп. Ахәышәтәырҭаҿы акоронавирус аҟынтә иахьазы анализ аҭак иазыԥшу ҳәа аӡәгьы дыҟам, зегьы аҩны итәоуп. Дара есымша аҭел ҳарзасуеит, рҭагылазаашьа еилаҳкаауеит. Анализ аҭак анааилак нас рыхәшәтәразы даҽа мҩак ылаҳхуеит. Аҩны рҽырхәышәтәуеит 16-ҩык рҟынӡа", - ҳәа еиҭеиҳәеит Шьоууа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы.
Иара убас шәаԥхьар ҟалоит: